
PËR PAGAT E PUNONJËSVE CIVILË TË SHËRBIMIT INFORMATIV USHTARAK 

Në mbështetje të nenit 100 të Kushtetutës, të pikave 2 e 3 të nenit 9 të ligjit nr.9295, datë 21.10.2004 “Për kriteret e pranimit, karrierën dhe ndërprerjen e saj në Shërbimin Informativ Ushtarak”, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.9645, datë 27.11.2006 “Për Buxhetin e Shtetit të vitit 2007”, me propozimin e Ministrit të Brendshëm dhe të Ministrit të Financave, Këshilli i Ministrave 

VENDOSI: 

1. Struktura dhe nivelet e pagave, sipas funksioneve organike, për punonjësit civilë të Shërbimit Informativ Ushtarak, të jenë sipas lidhjes nr.1 “Struktura dhe nivelet e pagave sipas funksioneve organike, për punonjësit civilë të Shërbimit Informativ Ushtarak”, që i bashkëlidhet këtij vendimi dhe është pjesë përbërëse e tij.
2. Paga e grupit, diplomë për arsimin e lartë (kolona 1) e lidhjes nr.1, që i bashkëlidhet këtij vendimi, është 10 050 (dhjetë mijë e pesëdhjetë) lekë në muaj. 
3. Shtesa për vjetërsi në punë (kolona 2) e lidhjes nr.1, që i bashkëlidhet këtij vendimi, jepet në masën 2 për qind pas çdo viti pune, deri në 25 vjet, dhe llogaritet mbi pagën e grupit. 
4. Shtesa për kualifikim (kolona 3) e lidhjes nr.1, që i bashkëlidhet këtij vendimi, është 0. 
5. Shtesa për pozicion është sipas kolonës 4 të lidhjes nr.1, që i bashkëlidhet këtij vendimi.
6. Punonjësit e tjerë civilë të Shërbimit Informativ Ushtarak, që nuk përmenden në lidhjen nr.1, që i bashkëlidhet këtij vendimi, të trajtohen, në pagë, sipas lidhjes II-5 “Niveli i pagave për punonjësit e ministrive dhe institucioneve të tjera qendrore dhe prefekturave”, që i bashkëlidhet vendimit nr.726, datë 21.12.2000 të Këshillit të Ministrave “Për pagat e punonjësve të institucioneve buxhetore”, të ndryshuar. 
7. Efektet financiare, për vitin 2007, që rrjedhin nga zbatimi i këtij vendimi, të përballohen nga fondet buxhetore të miratuara për Ministrinë e Mbrojtjes. 
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2007.

KRYEMINISTRI
Sali Berisha

Lidhja nr.1

Struktura dhe nivelet e pagave sipas funksioneve organike, pér punonjésit civile té
Shérbimit Informativ Ushtarak

PAGA INDIVIDUALE | PAGA MUJORE
Pozicioni Paga e | Shtesa Shtesa | Shtesa e
Grupi | vjetore | pér Pozicioni
t pér Kualif |t
Kateg- | (PG) | Vjetérsi | ikim (SHP)
oria (SHV) | (SHK)
Nr. 1 2 3 4
1 | Drejtor 1I-b 10050 2% 0 84000
2 | Zv/drejtor operacional 1II-a 10050 2% 0 65000~
3 | Zv/drejtor mbéshtetés I1I-a 10050 2% 0 65000
4 | Shef shérbimi operacional II-a 10050 2% 0 65000
5 | Shef sektori operacional I1I-a/1 10050 2% 0 55000
6 | Shef sektori mbéshtetés II-a/1 10050 2% 0 55000
7 | Shef zyre drejtori 1II-b 10050 2% 0 49000
8 | Shef Pérgjegjés zyre operacional | I1I-b 10050 2% 0 49000
9 | Shef Pérgjegjés zyre mbéshtetés I1-b 10050 2% 0 49000
10 | Inspektor i Pérgjithshém I1I-b 10050 2% 0 49000
11 | Késhilltar juridik I11-b 10050 2% 0 49000
12 | Analist IV-a 10050 2% 0 37450
13 | Specialist IV-a 10050 2% 0 37450
14 | Inspektor IV-b 10050 2% 0 25850





